**ΒΙΒΛΙΟ 3. ΚΕΦ. 75.1. Άφιξη του Νικόστρατου στην Κέρκυρα - Προσπάθειες για συμφιλίωση**

**Επισημάνσεις Συντακτικού**

**μαύρο: ρήμα κύριας πρότασης // μαύρο πλάγια: μετοχή // μαύρο πλάγια υπογραμμισμένο: απαρέμφατο // πρόταση σε παρενθέσεις: δευτερεύουσα πρόταση**

|  |  |  |
| --- | --- | --- |
| **ΚΕΙΜΕΝΟ** | **ΜΕΤΑΦΡΑΣΗ** | **ΣΥΝΤΑΞΗ** |
| **75.1.** ***Tῇ δὲ ἐπιγιγνομένῃ*** ἡμέρᾳ Νικόστρατος ὁ Διειτρέφους Ἀθηναίων στρατηγός **παραγίγνεται** βοηθῶν ἐκ Ναυπάκτου δώδεκα ναυσὶ καὶ Μεσσηνίων πεντακοσίοις ὁπλίταις¨ ξύμβασίν τε **ἔπρασσε** καὶ **πείθει** **(**ὥστε ***ξυγχωρῆσαι*** ἀλλήλοις δέκα μὲν ἄνδρας τοὺς αἰτιωτάτους ***κρῖναι)***, οἳ οὐκέτι **ἔμειναν**, **(**τοὺς δ᾽ ἄλλους οἰκεῖν σπονδὰς πρὸς ἀλλήλους ***ποιησαμένους*** καὶ πρὸς Ἀθηναίους**)**, **(**ὥστε τοὺς αὐτοὺς ἐχθροὺς καὶ φίλους ***νομίζειν*)**. | **75.1.** Και την επόμενη ημέρα έφτασε από την Ναύπακτο ο Αθηναίος στρατηγός Νικόστρατος ο γιος του Διειτρέφους, για να βοηθήσει με δώδεκα πλοία και πεντακόσιους Μεσσηνίους οπλίτες. Ο Νικόστρατος διαπραγματεύτηκε και με τις δύο παρατάξεις και τις έπεισε να συμφιλιωθούν. Συμφωνήθηκε μεταξύ τους να δικάσουν δέκα άντρες, τους κύριους υπαιτίους, οι οποίοι άλλωστε δεν είχαν μείνει πλέον εκεί, και οι υπόλοιποι να παραμείνουν (στο νησί), αφού κάνουν συμφωνία μεταξύ τους και με τους Αθηναίους, υπό τον όρο να θεωρούν τους ίδιους εχθρούς και φίλους. | **Κ.Π. = Tῇ δὲ ἐπιγιγνομένῃ ἡμέρᾳ Νικόστρατος ὁ Διειτρέφους Ἀθηναίων στρατηγὸς παραγίγνεται βοηθῶν ἐκ Ναυπάκτου δώδεκα ναυσὶ καὶ Μεσσηνίων πεντακοσίοις ὁπλίταις·**  **Παραγίγνεται** = ρήμα // Νικόστρατος = υπκ. ρήματος,  ὁ Διειτρέφους = παράθεση στο Νικόστρατος, στρατηγὸς = παράθεση στο Νικόστρατος  Ἀθηναίων = γεν. αντ. από το στρατηγός  ***Τῇ*** **ἐπιγιγνομένῃ** = επιθ. μτχ., επιθ. πρσδ. στο ἡμέρᾳ, Tῇ = υπκ. μτχ. ἐπιγιγνομένῃ  δὲ ἡμέρᾳ = δοτ. χρόνου  ***βοηθῶν*** = τροπική μτχ., συνημμένη στο υπκ. ρήματος, Νικόστρατος = ενν. υπκ. μτχ. βοηθῶν  ἐκ Ναυπάκτου = εμπρθ. πρσδ, κίνησης από τόπο  ναυσὶ = δοτ. συνοδείας, ὁπλίταις = δοτ. συνοδείας  δώδεκα = επιθ. πρσδ. στο ναυσὶ,  πεντακοσίοις = επιθ. πρσδ. στο ὁπλίταις  καὶ Μεσσηνίων = γενική κτητική στο ὁπλίταις  **Κ.Π. = ξύμβασίν τε ἔπρασσε**  ἔπρασσε = ρήμα (**αποπειρατικός παρατατικός** δείχνει τις συνεχείς προσπάθειες του Νικόστρατου), Νικόστρατος = εννοείται υπκ. στο ρήμα, ξύμβασίν = αντ. ρήματος  **Κ.Π. = καὶ πείθει**  πείθει = ρήμα **(ιστορικός ενεστώτας),** Νικόστρατος = εννοείται υπκ. στο ρήμα  **Δ.Π. Συμπερασματική Απαρεμφατική = ὥστε ξυγχωρῆσαι ἀλλήλοις δέκα μὲν ἄνδρας τοὺς αἰτιωτάτους κρῖναι, … τοὺς δ᾽ ἄλλους οἰκεῖν σπονδὰς πρὸς ἀλλήλους ποιησαμένους καὶ πρὸς Ἀθηναίους,**  **Ως αντικ. στο ρήμα πείθει που ισοδυναμεί με τελικό απαρέμφατο μετά από τα ρήματα:**  **πείθω, παρασκευάζω, δέομαι, ψηφίζομαι**  ***ξυγχωρῆσαι*** = απρμφ. στη θέση ρήματος, Κερκυραίους = ενν. υπκ. στο απρμφ. ξυγχωρῆσαι  ἀλλήλοις = έμμεσο αντ. απρμφ. ξυγχωρῆσαι, άμεσο αντ. = κρῖναι - οἰκεῖν  ***κρῖναι*** = τελικό απρμφ., άμεσο αντ. απρμφ. ξυγχωρῆσαι, ενν. υπκ. κρῖναι το Κερκυραίους, ταυτοπροσωπία, ἄνδρας = αντ. στο απρμφ. κρῖναι  δέκα = επιθ. πρσδ. στο ἄνδρας  τούς αἰτιωτάτους = παράθεση στο ἄνδρας, επιθετικός προσδιορισμός στο ἄνδρας ή κατηγ., αν εννοηθεί η μετοχή ὄντας  ***οἰκεῖν*** = τελικό απρμφ., άμεσο αντ. στο απρμφ. ξυγχωρῆσαι  τοὺς δ᾽ ἄλλους = υπκ. απρμφ. οἰκεῖν, ετεροπροσωπία  ***ποιησαμένους*** = χρονική μτχ., συνημμένη στο υποκ. απρμφ. οἰκεῖν  τοὺς δ᾽ ἄλλους = υπκ. μτχ. ποιησαμένους  σπονδὰς = αντ. μτχ. ποιησαμένους  πρὸς ἀλλήλους, πρὸς Ἀθηναίους = εμπρθ. πρσδ. φιλικής στάσης  **Δ.Π. Αναφορική Προσδιοριστική στο *δέκα ἄνδρας* = οἳ οὐκέτι ἔμειναν,**  **ἔμειναν** = ρήμα // οἳ = υπκ. ρήματος  οὐκέτι = επρρ. πρσδ. χρόνου  **Δ.Π. Συμπερασματική Απαρεμφατική = ὥστε τοὺς αὐτοὺς ἐχθροὺς καὶ φίλους νομίζειν.**  ***νομίζειν*** = απρμφ. στη θέση ρήματος  Κερκυραίους, τοὺς ἄλλους: = ενν. υπκ. απρμφ. νομίζειν, τοὺς αὐτοὺς = αντ. απρμφ. νομίζειν  ἐχθροὺς καὶ φίλους = κατηγορούμενα στο ἐχθροὺς καὶ φίλους |

**ΠΡΑΓΜΑΤΟΛΟΓΙΚΑ ΣΧΟΛΙΑ**

1. **«Νικόστρατος ἐκ Ναυπάκτου...καί Μεσσηνίων πεντακοσίους ὁπλίτας»:**

Ο Νικόστρατος, Αθηναίος στρατηγός που θα επιδείξει ιδιαίτερη μετριοπάθεια στο χειρισμό της κρίσης, έρχεται από τη Ναύπακτο, η οποία ήταν μόνιμη βάση των Αθηναίων στον Κορινθιακό, όπου μπορούσαν να ελέγχουν την ασφαλή ναυσιπλοΐα των πλοίων τους προς τη Δύση. Μαζί με τους Αθηναίους βρίσκονταν και πολλοί Μεσσήνιοι εξόριστοι, που ήλθαν εκεί μετά το γ` μεσσηνιακό πόλεμο (459 π.Χ). Η άφιξη του Νικόστρατου αποτελεί ωμή, απροκάλυπτη επέμβαση ξένης δύναμης στα εσωτερικά των Κερκυραίων.

1. **«δέκα μέν...οὐκέτι ἔμειναν»:**

Ο Νικόστρατος προσπαθεί να ακολουθήσει συμβιβαστική πολιτική. Η χρήση του παρατατικού δηλώνει ακριβώς τις επίπονες και μακρές προσπάθειές του προς αυτήν την κατεύθυνση. Ο Νικόστρατος έπεισε τις δύο αντιμαχόμενες παρατάξεις να οδηγηθούν σε δίκη οι κύριοι δέκα υπεύθυνοι για την εμφύλια σύρραξη. Με αυτόν τον τρόπο κατάφερε να καταπαύσει τις ενδεχόμενες εχθροπραξίες, να κάνει τους δημοκρατικούς να μην επιδιώκουν τον ολοκληρωτικό αφανισμό των ολιγαρχικών, και τους ολιγαρχικούς να μη φοβούνται ότι θα δεχθούν όλοι την εκδικητική συμπεριφορά των δημοκρατικών και να παραμείνουν στο νησί. Αυτοί οι δέκα, οι βασικοί υπαίτιοι, ήταν εκείνοι που πήραν μέρος στη σφαγή του βουλευτηρίου, οι οποίοι δολοφόνησαν τον Πειθία και άλλους ηγέτες της δημοκρατικής παράταξης και οδήγησαν την κατάσταση στην εμφύλια σύρραξη. Ανάμεσα σε αυτούς τους δέκα θα ήταν προφανώς και οι πέντε ολιγαρχικοί που είχαν καταδικαστεί για το κόψιμο των χαράκων και οι οποίοι αργότερα οργάνωσαν το πραξικόπημα κατά του Πειθία. Πρόκειται για τους κατ' εξοχήν υπαίτιους, δηλαδή αυτούς που πήραν μέρος στη σφαγή του βουλευτηρίου και στις μάχες.

1. **«σπονδὰς πρὸς ἀλλήλους ποιησαμένους καὶ πρὸς Ἀθηναίους»:**

Ο Νικόστρατος με διαλλακτικότητα και διπλωματική ευστροφία προσπαθεί να συμβιβάσει τις αντίπαλες παρατάξεις και να ισχυροποιήσει τους δεσμούς Κερκυραίων και Αθηναίων πάντοτε με γνώμονα το συμφέρον της πατρίδας του. Οι Αθηναίοι είχαν συμφέρον να ομονοούν οι Κερκυραίοι, ώστε να έχουν ακέραιες τις δυνάμεις τους στον πόλεμο κατά των Πελοποννησίων. Το ζητούμενο επομένως για το Νικόστρατο ήταν η συμφιλίωση των αντιμαχόμενων πολιτικών μερίδων στο νησί, ώστε η συμμαχία της πατρίδας του με την Κέρκυρα να συναντήσει την ευρύτερη δυνατή αποδοχή.

**ΠΡΑΓΜΑΤΟΛΟΓΙΚΗ ΕΡΩΤΗΣΗ**

**Να αξιολογηθούν από διπλωματική και στρατιωτική άποψη οι ενέργειες του Νικόστρατου.**

**Ενέργειες - επιδιώξεις:** συμφιλίωση, συμφωνία ειρήνευσης.

**Όροι:** δίκη 10 πρωταιτίων για τη σφαγή στο βουλευτήριο και τις μάχες, επιμαχία – πλήρη συμμαχία: ίδιους εχθρούς και φίλους με την Αθήνα.

**Ποιους συμφέρουν οι όροι**

**Αθηναίους:** τέλος εμφύλιας σύγκρουσης, σύναψη συμμαχίας με την Κέρκυρα, ακέραιες δυνάμεις εναντίων των Λακεδαιμονίων.

**Κερκυραίους:** τέλος αδελφοκτόνου πολέμου, τέλος φθοράς περιουσίας, αποφυγή αντεκδικήσεων.

**ΓΡΑΜΜΑΤΙΚΗ**

|  |  |
| --- | --- |
| **Αρχικοί χρόνοι** | **Φωνή Ενεργητική** |
| ***Ενεστώτας*** | εἰμί |
| ***Παρατατικός*** | ἦν |
| ***Μέλλοντας*** | ἔσομαι |
| ***Αόριστος*** | ἐγενόμην |
| ***Παρακείμενος*** | γέγονα & γεγένημαι |
| ***Υπερσυντέλικος*** | ἐγεγόνειν & ἐγεγενήμην |

|  |  |  |  |  |  |
| --- | --- | --- | --- | --- | --- |
| **Αρχικοί χρόνοι** | | **Ενεργητική Φωνή** | | **Μέση & Παθητική Φωνή** | |
| ***Ενεστώτας*** | | ἔχω | | ἔχομαι | |
| ***Παρατατικός*** | | εἶχον | | εἰχόμην | |
| ***Μέλλοντας*** | | [ἕξω](https://el.wiktionary.org/wiki/%E1%BC%95%CE%BE%CF%89), σχήσω | | [ἕξομαι](https://el.wiktionary.org/wiki/%E1%BC%95%CE%BE%CE%BF%CE%BC%CE%B1%CE%B9), σχήσομαι & σχεθήσομαι | |
| ***Αόριστος*** | | ἔσχον | | ἐσχόμην, ἠνεξάμην & ἐσχέθην | |
| ***Παρακείμενος*** | | ἔσχηκα | | ἔσχημαι | |
| ***Υπερσυντέλικος*** | | ἐσχήκειν | | ἐσχήμην | |
| **Αρχικοί χρόνοι** | | **Ενεργητική Φωνή** | | **Μέση & Παθητική Φωνή** | |
| ***Ενεστώτας*** | | πείθω | | πείθομαι | |
| ***Παρατατικός*** | | ἔπειθον | | ἐπειθόμην | |
| ***Μέλλοντας*** | | πείσω | | [πείσομαι](https://el.wiktionary.org/wiki/%E1%BC%95%CE%BE%CE%BF%CE%BC%CE%B1%CE%B9), πεισθήσομαι | |
| ***Αόριστος*** | | ἔπιθον | | ἐπιθόμην, ἐπείσθην | |
| ***Παρακείμενος*** | | πέπεικα | | πέπεισμαι | |
| ***Υπερσυντέλικος*** | | ἐπεπείκειν | | ἐπεπείσμην | |
|  | |  | |  | |
|  | | **Οριστική** | | **Υποτακτική** | **Ευκτική** | **Προστακτική** | | **Απαρέμφατο** | **Μετοχή** |
| **Ενεστ.** | | γίγνομαι | | γίγνωμαι | γιγνοίμην | γίγνου | | γίγνεσθαι | γιγνόμενος  -η -ον |
| **Πρτ.** | | ἐγιγνόμην | |  |  |  | |  |  |
| **Μελ.** | | γενήσομαι | |  | γενησοίμην |  | | γενήσεσθαι | γενησόμενος -η -ον |
| **Μελ. παθ.** | | γενηθήσομαι | |  |  |  | |  |  |
| **Αορ. β΄** | | ἐγενόμην | | γένωμαι | γενοίμην | γενοῦ | | γενέσθαι | γενόμενος  -η -ον |
| **Αορ. παθ.** | | ἐγενήθην | |  |  |  | |  |  |
| **Πρκ.** | | γέγονα γεγένημαι | | γεγονώς ὦ  γεγενημένος ὦ | γεγονώς εἴην γεγενημένος εἴην | γεγονώς ἴσθι  γεγένησο | | γεγονέναι  γεγενῆσθαι | γεγονώς,  υία, -ός  γεγενημένος  -η -ον |
| **Υπερ.** | | ἐγεγόνειν ἐγεγενήμην | |  |  |  | |  |  |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | **Οριστική** | | **Υποτακτική** | | | **Ευκτική** | | | **Προστακτική** | | | **Απαρέμφατο** | | | **Μετοχή** | | |
| **Ενεστ.** | | λέγω | | λέγω | | | λέγοιμι | | | λέγε | | | λέγειν | | | λέγων -ουσα -ον | | |
| **Πρτ.** | | ἔλεγον | |  | | |  | | |  | | |  | | |  | | |
| **Μελ.** | | λέξω/ἐρῶ | |  | | | λέξοιμι/ ἐροίμι/ἐροίην | | |  | | | λέξειν/ἐρεῖν | | | λέξων -ουσα -ον | | |
| **Αορ.** | | ἔλεξα/εἶπα | | λέξω | | | λέξαιμι | | | λέξον | | | λέξαι | | | λέξας -ασα -αν | | |
| **Αορ. β΄** | | εἶπον | | εἴπω | | | εἴποιμι | | | εἰπέ | | | εἰπεῖν | | | εἰπών, -ούσα, -όν | | |
| **Πρκ.** | | εἴρηκα | | εἰρηκώς ὦ | | | εἰρηκώς εἴην | | | εἰρηκώς ἴσθι | | | εἰρηκέναι | | | εἰρηκώς -υῖα -ός | | |
| **Υπερ.** | | εἰρήκειν | |  | | |  | | |  | | |  | | |  | | |
|  | **Οριστική** | | | | **Υποτακτική** | | | **Ευκτική** | | | **Προστακτική** | | | **Απαρέμφατο** | | | **Μετοχή** | | |
| **Ενεστ.** | λέγομαι | | | | λέγωμαι | | | λεγοίμην | | | λέγου | | | λέγεσθαι | | | λεγόμενος, -η, -ον | | |
| **Πρτ.** | ἐλεγόμην | | | |  | | |  | | |  | | |  | | |  | | |
| **Μελ.** | λεχθήσομαι/ ῥηθήσομαι | | | |  | | | λεχθησοίμην/ ῥηθησοίμην | | |  | | | λεχθήσεσθαι/ ῥηθήσεσθαι | | | λεχθησόμενος, -η, -ον  ῥηθησόμενος, -η, -ον | | |
| **Αορ.** | ἐλέχθην/ ἐρρήθην | | | | λεχθῶ/ ῥηθῶ | | | λεχθείην/ ῥηθείην | | | λέχθητι/ ῥήθητι | | | λεχθῆναι/ ῥηθῆναι | | | λεχθείς, είσαι, -έν  ῥηθείς, -εῖσα, -έν | | |
| **Πρκ.** | εἴρημαι | | | | εἰρημένος ὦ | | | εἰρημένος εἴην | | | εἴρησο | | | εἰρῆσθαι | | | εἰρημένος | | |
| **Υπερ.** | εἰρήμην | | | |  | | |  | | |  | | |  | | |  | | |
|  | | | | **Οριστική** | | | **Υποτακτική** | | | **Ευκτική** | | | **Προστακτική** | | | **Απαρέμφατο** | | | **Μετοχή** | | |
| **Ενεστ.** | | | | γίγνομαι | | | γίγνωμαι | | | γιγνοίμην | | | γίγνου | | | γίγνεσθαι | | | γιγνόμενος -η -ον | | |
| **Πρτ.** | | | | ἐγιγνόμην | | |  | | |  | | |  | | |  | | |  | | |
| **Μελ.** | | | | γενήσομαι | | |  | | | γενησοίμην | | |  | | | γενήσεσθαι | | | γενησόμενος -η -ον | | |
| **Μελ. παθ.** | | | | γενηθήσομαι | | |  | | |  | | |  | | |  | | |  | | |
| **Αορ. β΄** | | | | ἐγενόμην | | | γένωμαι | | | γενοίμην | | | γενοῦ | | | γενέσθαι | | | γενόμενος -η -ον | | |
| **Αορ. παθ.** | | | | ἐγενήθην | | |  | | |  | | |  | | |  | | |  | | |
| **Πρκ.** | | | | γέγονα γεγένημαι | | | γεγονώς ὦ  γεγενημένος ὦ | | | γεγονώς εἴην γεγενημένος εἴην | | | γεγονώς ἴσθι  γεγένησο | | | γεγονέναι  γεγενῆσθαι | | | γεγονώς, -υία, -ός  γεγενημένος -η -ον | | |
| **Υπερ.** | | | | ἐγεγόνειν ἐγεγενήμην | | |  | | |  | | |  | | |  | | |  | | |

**ΣΥΝΤΑΚΤΙΚΗ ΠΑΡΑΤΗΡΗΣΗ**

**Παράθεση: ομοιόπτωτος προσδιορισμός που αποδίδει στον που προσδιορίζει ένα κύριο και γνωστό γνώρισμα. Η παράθεση μπορεί να αναλυθεί σε δευτερεύουσα αναφορική πρόταση. Είναι έννοια γενικότερη από αυτή που προσδιορίζει. π.χ. Ἀρχίδαμος ὁ βασιλεὺς (=ὃς ἦν βασιλεὺς = ο οποίος ήταν βασιλιάς).**

**Ως παράθεση μπορεί να τεθεί και γεν. κύριου ονόματος με άρθρο, όταν εννοείται ένα από τα ουσιαστικά υἱός, θυγάτηρ, σύζυγος, δοῦλος. π.χ. Νικόστρατος ὁ Διειτρέφους (= ο υιός του Διειτρέφους).**

**ΑΣΚΗΣΕΙΣ ΣΥΝΤΑΚΤΙΚΟΥ**

**1. *«τῇ δὲ ἐπιγιγνομένη ... ὁπλίταις»* να καταγραφούν και να αναγνωριστούν οι ομοιόπτωτοι ονοματικοί προσδιορισμοί του αποσπάσματος.**

**τῇ ἐπιγιγνομένῃ** = επιθετική μετοχή ως επιθετικός προσδιορισμός στο ἡμέρᾳ

**ὁ Διειτρέφους** = παράθεση στο Νικόστρατος, **στρατηγὸς** = παράθεση στο Νικόστρατος

**πεντακοσίοις** = επιθετικός προσδιορισμός στο ὁπλίταις

**2.** ***«τῇ δὲ ἐπιγιγνομένη... ὁπλίταις»* να καταγραφούν και να αναγνωριστούν οι επιρρηματικοί προσδιορισμοί του αποσπάσματος.**

**τῇ ἡμέρᾳ** = δοτική του χρόνου στο ρήμα της κύριας πρότασης παραγίγνεται

**βοηθῶν** = τροπ. μτχ. συνημμένη στο υποκ. (Νικόστρατος) του ρήματος παραγίγνεται, το οποίο και προσδιορίζει

**ἐκ Ναυπάκτου** = εμπρθ. προσδ., δηλώνει κίνηση από τόπο, που προσδιορίζει το ρήμα παραγίγνεται

**ναυσὶ** = δοτική της συνοδείας στο ρήμα παραγίγνεται, **ὁπλίταις** = δοτική της συνοδείας στο ρήμα παραγίγνεται

**ΑΣΚΗΣΕΙΣ ΓΡΑΜΜΑΤΙΚΗΣ**

1. ***«οἱ οὐκέτι ἔμειναν»* (Αόριστος): Να γράψετε τη φράση μεταφέροντας το ρήμα στους άλλους χρόνους.**

**ΑΡΧΙΚΟΙ ΧΡΟΝΟΙ**

**Μένω:**

Ενεστ. μένω, Παρατ. ἔμενον, Μελλ. μενῶ, Αορ. ἔμεινα, Παρακ. μεμένηκα, Υπερ. ἐμεμενήκειν

οἱ οὐκέτι μένουσι (Ενεστώτας), οἱ οὐκέτι ἔμενον (Παρατατικός), οἱ οὐκέτι μενοῦσι (Μέλλοντας)

οἱ οὐκέτι ἔμειναν (Αόριστος), οἱ οὐκέτι μεμενήκασι (Παρακείμενος), οἱ οὐκέτι ἐμεμενήκεσαν (Υπερσυντέλικος)

**Πράττω:**

***πράττω, ἔπραττον, πράξω, ἔπραξα, πέπραχα, ἐπεπράχειν***

1. **κατέλεγον: να γίνει χρονική και εγκλιτική αντικατάσταση του ρήματος.**

κατέλεγον: γ’ πληθυντικό, οριστική παρατατικού του ρήματος καταλέγω κατά + λέγω, ενεργητική φωνή

**Χρονική αντικατάσταση**

ενεστ: καταλέγουσιν, πρτ: κατέλεγον, μελλ.: καταλέξουσιν, αόρ.: κατέλεξαν / κατείπον,

πρκ.: κατειρήκασιν, υπερ. κατειρήκεσαν

**δεν γίνεται εγκλιτική αντικατάσταση γιατί ο παρατατικός έχει μόνο οριστική!**